Red Baron

Red Baron on ensimmäiseen maailmansotaan sijoittuva lentosimulaatiopeli MS-DOS:ille ja Amigalle. Sen kehitti Dynamix ja julkaisi Sierra On-Line vuonna 1990.

Red Baron sijoittuu sodan länsirintamalle. Peliä voi pelata yksittäisinä tehtävänä tai kampanjana Yhdistyneen kuningaskunnan Kuninkaallisissa lentojoukoissa () tai Saksan keisarikunnan ilmavoimissa (). Pelissä voi taistella Punaisen paronin laivueessa Jagdstaffel 11:ssä tai häntä vastaan.

Red Baronin MS-DOS-versiossa on 256-värinen VGA-grafiikka ja tuki äänikorteille. Amiga-versiossa on 32 väriä.

Pelille julkaistiin lisäosa Red Baron: Mission Builder vuonna 1992 ja jatko-osa Red Baron II vuonna 1997. Red Baronista suunniteltiin myös Nintendo 64 -versiotaUltra 64 'Dream Team' (GamePro, numero 80, sivu 138)Red Baron  (Electronic Gaming Monthly, numero 79, sivu 73) mutta sitä ei koskaan julkaistu.Let the Games Begin! (GamePro, numero 97, sivu 37)

Red Baron myi yli 500 000 kappaletta.Red Baron II - FAQ (Sierra)

Pelaaminen
pienoiskuva|Pelinaikainen näkymä ohjaamosta.
Pelissä voi lentää monilla tunnetuilla saksalaisilla, brittiläisillä ja ranskalaisilla ensimmäisen maailmansodan taistelukoneilla kuten kolmitasoisella Fokker Dr.I:llä ja Sopwith Camelilla.

Red Baronin lentomalli ei ole aivan realistinen, koska peli suunniteltiin ensisijaisesti viihteeksi eikä aidoksi lentosimulaatioksi. Joidenkin konetyyppien omintakeisuudet ovat kuitenkin mukana, kuten siipien repeäminen irti kovassa kuormituksessa. Pelaajan vaivoina ovat myös konekiväärien jumiutuminen, ilmatorjuntatuli, moottorivauriot ja hapenpuute korkealla. Haavoituttuaan pelaajan on ehdittävä laskeutua ennen kuin kuolee.

Pelissä on useita tehtävätyyppejä:
 ilmataistelu: pelaajan ja vihollisen laivue kohtaavat toisensa ilmassa
 kaksintaistelu pelaajan ja vihollisässän välillä
 torjunta: pelaajan laivue nousee kentältä torjumaan lähestyvät hävittäjät
 partiointi: pelaaja lentää rintamaa pitkin varoen ilmatorjuntaa ja vihollisia
 tiedustelukoneiden saattaminen
 pommikoneiden torjuminen tai saattaminen
 tähystyspallojen tuhoaminen tai puolustaminen
 zeppeliinien torjuminen
 historialliset tehtävät kuten Punaisen paronin viimeinen taistelu

Yksittäisissä tehtävissä pelaaja voi valita puolensa, siipimiesten määrän (enintään kolme), koneiden tyypit, sijainnin, vuorokaudenajan ja sään.

Pelin kampanja sijoittuu vuosiin 1915–1918. Myös siinä pelaaja voi palvella Saksan tai Yhdistyneen kuningaskunnan riveissä. Pelaajaa siirrellään eri historiallisille lentokentille Ranskassa ja Englannissa. Ajan kuluessa rintamalinja siirtyy ja konemallit vaihtuvat parempiin. Pelaaja saa ylennyksiä ja mitaleita tappamiensa vihollisten määrän mukaan. Jos pelaaja laskeutuu maahan haavoittuneena tai vihollisen puolelle, hän joutuu sairaalaan tai vankileirille joksikin aikaa. Pelaaja saattaa päätyä samaan laivueeseen kuuluisan ässän kanssa tai kohdata taivaalla vihollisässiä, jotka olivat oikeasti aktiivisia sillä alueella siihen aikaan.

Julkaisu
Sierra osti Dynamixin sen kehittäessä Red Baronia ja siitä tuli ensimmäinen peli Dynamixin kehittämässä ja Sierran julkaisemassa sotalentopelisarjassa. Red Baronin pääasiallinen kilpailija oli MicroProsen Knights of the Sky.Ace Over The PC (Computer Gaming World, toukokuu 1994, sivut 72–76

Vuonna 1997 Sierra antoi Red Baronin 16-värisen EGA-version vapaasti ladattavaksi.Red Baron (16-colour version) official game files , 10. helmikuuta 1997 (256-värinen VGA-versio on yhä kaupallinen.)

Vastaanotto
Damon Slyen mukaan Red Baronin menestys teki Dynamixin tunnetuksi lentosimulaatiopeleistään.

Warren Spector, Origin Systemsin Wings of Gloryn tuottaja, kuvaili Red Baronia ”hämmästyttäväksi saavutukseksi”.The British Are Buying (Computer Gaming World, kesäkuu 1994, sivu 15)

Vuonna 1991 Computer Gaming World -lehti kutsui Red Baronia parhaaksi lentosimulaattoriksi sen tarkan historiankuvauksen, realistisen lentomallin ja taistelun sekä tehtävänauhurin ansiosta.Blue Skies, White Clouds, Red Baron (Computer Gaming World, huhtikuu 1991, sivu 56) Myöhemmin lehti sanoi pelin jäävän realismissa jälkeen Knights of the Skysta mutta kehui silti Red Baronin grafiikkaa ja pelattavuuttaDogfight at the PC Corral / WWI Air Combat Simulations in Review (Computer Gaming World, kesäkuu 1991, sivu 31) sekä myönsi sille ”Vuoden simulaattori 1991” -palkinnon.Computer Gaming World's 1991 Games of the Year Awards (Computer Gaming World, marraskuu 1991, sivut 38–40)

Vuonna 1991 PC Format -lehti hyväksyi Red Baronin kaikkien aikojen 50 parhaan tietokonepelin listalleen.The 50 best games EVER! (PC Format, lokakuu 1991, sivut 109–111)

Vuonna 1994 USA:n PC Gamer -lehti nimesi Red Baronin kaikkien aikojen 17. parhaaksi tietokonepeliksi.PC Gamer Top 40: The Best Games of All Time (PC Gamer US, elokuu 1994, sivut 32–42) Vuonna 1998 lehti piti peliä edelleen kaikkien aikojen 20. parhaana tietokonepelinä.The 50 Best Games Ever (PC Gamer US, lokakuu 1998, sivut 86–130)

Suomessa
Mikrobitin Jukka Tapanimäki antoi Red Baronin MS-DOS-versiolle 96 pistettä sadasta ja kuvaili sitä ”mestariteokseksi”. Hän kehui mm. lentotuntumaa, kaksintaistelujen tunnelmaa, siipimiehiä, grafiikkaa, ääniefektejä, konemallien määrää ja mahdollisuutta pelata Saksan puolella. Kritisoitavaa Tapanimäki löysi vain laitevaatimuksista.Mikrobitti 5/1991, sivu 58Tietokonepelien vuosikirja Pelit 1991 syksy, Erikoislehdet Oy Tecnopress, sivu 99

C=lehden Niko Nirvi antoi pelin Amiga-versiolle 90 pistettä sadasta Amiga 3000:lla. Hän kehui peliä vertailukelpoiseksi MS-DOS-version kanssa, joskin moitti värien vähäisyyttä. Sen sijaan Amiga 500:lla peli oli Nirvin mielestä aivan liian hidas, Knights of the Skyta huonompi ja vain 40 pisteen arvoinen.C=lehti 1/1992, sivu 49

Lähteet

Aiheesta muualla

 Red Baron: Mission Builder MobyGamesissa

Luokka:Vuoden 1990 videopelit
Luokka:Lentosimulaattorit
Luokka:Ensimmäiseen maailmansotaan sijoittuvat videopelit
Luokka:Amiga-pelit
Luokka:DOS-pelit
Luokka:Sierra Entertainmentin pelit
Luokka:Dynamixin pelit
Luokka:Yhdysvalloissa kehitetyt videopelit